
	2026-__ Šiaulių regiono atliekų tvarkymo ir atsiskaitymo sistemos („Asmilis“ ir „Mokesta“) priežiūros ir aptarnavimo, duomenų bazės analitikos ir modifikavimo paslaugų viešojo pirkimo – pardavimo sutarties Nr. ___ 
3 priedas 

	


SUSITARIMAS DĖL ASMENS DUOMENŲ TVARKYMO
2026 m. _____ d. 
Šiauliai

VšĮ Šiaulių regiono atliekų tvarkymo centras, juridinio asmens kodas 145787276, buveinės adresas: Šiaulių r., Jurgeliškių k. 9, atstovaujamas direktoriaus   ...... , veikiančio pagal viešosios įstaigos įstatus,
ir ___„_______“, juridinio asmens kodas _____, buveinės adresas: _____ atstovaujama ______, veikiančio pagal ________, 
sudarė šį susitarimą dėl asmens duomenų tvarkymo (toliau – Susitarimas). 
Susitarimas nustato ir reguliuoja su asmens duomenų (toliau – Duomenys) tvarkymu susijusias Šalių teises ir pareigas, kylančias iš 2026-__ Šalių sudarytos Šiaulių regiono atliekų tvarkymo ir atsiskaitymo sistemos („Asmilis“ ir „Mokesta“) priežiūros ir aptarnavimo, duomenų bazės analitikos ir modifikavimo paslaugų viešojo pirkimo – pardavimo sutarties  Nr. ___ (toliau – Pagrindinė sutartis). 
___ „________“ veikia kaip asmens duomenų tvarkytojas (toliau – Tvarkytojas), o VšĮ Šiaulių regiono atliekų tvarkymo centras veikia kaip asmens duomenų valdytojas (toliau – Valdytojas). Tvarkytojas ir Valdytojas Susitarime abu kartu vadinami Šalimis, o kiekvienas atskirai – Šalimi. Tvarkytojas Duomenų tvarkymą atlieka Valdytojo vardu, vykdydamas tarp Šalių sudarytą Pagrindinę sutartį. 
Susitarimas yra neatsiejama Sutarties dalis. Susitarimas nepakeičia jokių kitų galiojančios Pagrindinės sutarties nuostatų, sąlygų ar terminų, išskyrus tuos atvejus, kurie specialiai aptarti šiame Susitarime. 
Vykdydamos Susitarimą, Šalys vadovaujasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą (toliau kartu – Asmens duomenų apsaugos teisės aktai). 

I SKYRIUS 
SUSITARIMO TIKSLAS

1. Siekiant įgyvendinti Reglamento (ES) 2016/679 28 straipsnio 3 dalį, šiame Susitarime nustatomos Valdytojo ir Tvarkytojo teisės bei pareigos Valdytojo vardu tvarkant Duomenis. Šiuo Susitarimu turi būti siekiama apsaugoti duomenų subjektų teises, mažinti konkrečią Duomenų apsaugos riziką ir užtikrinti Valdytojo ir Tvarkytojo santykių bei atitinkamų teisių ir pareigų aiškumą.
2. Detali informacija apie Duomenų tvarkymo tikslus, tvarkomų Duomenų kategorijas ir kitas sąlygas, kuriomis Tvarkytojas įsipareigoja tvarkyti Duomenis Valdytojo vardu yra nustatytos šio Susitarimo 1 priede.

II SKYRIUS
ŠALIŲ ĮSIPAREIGOJIMAI

3. Valdytojas:
3.1. turi teisę ir pareigą priimti sprendimus dėl Duomenų tvarkymo tikslų ir priemonių;
3.2. yra atsakingas, įskaitant, bet neapsiribojant, už tai, kad Duomenų tvarkymas, kurį Tvarkytojui pavesta atlikti, turėtų teisinį pagrindą.
4. Tvarkytojas įsipareigoja:
4.1. tvarkyti Duomenis tik ta apimtimi, kiek tai yra būtina Pagrindinės sutarties vykdymui pagal Valdytojo pateiktus nurodymus ir šio Susitarimo 1 priede pateiktas sąlygas;
4.2. nedelsiant informuoti Valdytoją, jei Valdytojo nurodymai, Tvarkytojo nuomone, prieštarauja Reglamentui (ES) 2016/679 arba kitiems Duomenų apsaugą reglamentuojantiems Europos Sąjungos ar jos valstybių narių teisės aktams;
4.3. Reglamento (ES) 2016/679 nustatytais atvejais ir sąlygomis privalo tvarkyti Duomenų tvarkymo veiksmų, atliekamų Valdytojo vardu, registrą ir veiklos įrašus ir pagal pareikalavimą pateikti minėtą registrą ir veiklos įrašus Valdytojui ir, kai tai taikoma, priežiūros institucijai.
5. Šis Susitarimas neatleidžia Šalių nuo kitų pareigų, kurios joms taikomos pagal Reglamentą (ES) 2016/679 ar kitus teisės aktus.

III SKYRIUS
KONFIDENCIALUMAS

6. Tvarkytojas įsipareigoja savo lėšomis užtikrinti Duomenų konfidencialumą bei garantuoja, kad prieigą prie Duomenų turės tik tie asmenys, kuriems vadovauja Tvarkytojas, ir kurie yra įpareigoti laikytis konfidencialumo arba kuriems taikoma teisinė konfidencialumo pareiga, ir tik tuo atveju, jei jiems būtina su jais susipažinti. Šalys užtikrina, kad:
6.1. pasikeitus asmenims, kurie tvarko Duomenis, jų prieigos teisės prie Duomenų panaikinamos ne vėliau nei paskutinę jų užduočių, dėl kurių jiems būtina prieiga prie Duomenų, dieną, o tuo atveju jei nutrūksta Tvarkytojo darbuotojo darbo santykiai – ne vėliau nei paskutinę jo darbo dieną;
6.2. asmenų, kuriems suteikta prieiga prie Duomenų, prieigos teisės ir jų apimtis turi būti periodiškai (ne rečiau kaip kartą per 1 metus) peržiūrimos bei, vadovaujantis atlikta peržiūra, Tvarkytojas įsipareigoja panaikinti prieigą prie Duomenų tiems darbuotojams, kuriems tokia prieiga nebereikalinga.
7. Tvarkytojas Valdytojo prašymu privalo įrodyti, kad asmenims, kuriems vadovauja Tvarkytojas ir kuriems pavesta tvarkyti Duomenis, taikoma šio Susitarimo 6 punkte nurodyta konfidencialumo pareiga ir jie yra tinkamai apmokyti, kaip vykdant savo pareigas tinkamai laikytis Duomenų tvarkymui taikomų reikalavimų.

IV SKYRIUS
DUOMENŲ TVARKYMO SAUGUMAS

8. Vadovaujantis Reglamento (ES) 2016/679 32 straipsniu, Tvarkytojas įsipareigoja įgyvendinti tinkamas technines ir organizacines priemones, kad būtų užtikrintas pavojų atitinkančio lygio saugumas, atsižvelgiant į techninių galimybių išsivystymo lygį, įgyvendinimo sąnaudas bei Duomenų tvarkymo pobūdį, aprėptį, kontekstą ir tikslus, taip pat Duomenų tvarkymo keliamus įvairios tikimybės ir rimtumo pavojus fizinių asmenų teisėms ir laisvėms, todėl įgyvendina priežiūros institucijos nustatytus minimalius techninius ir organizacinius reikalavimus (taikomos Valstybinės duomenų apsaugos inspekcijos parengtos Tvarkomų asmens duomenų saugumo priemonių ir rizikos įvertinimo gairės duomenų valdytojams ir duomenų tvarkytojams, nuoroda internete: https://vdai.lrv.lt/public/canonical/1725443426/586/VDAI_saugumo_priemoniu_gaires-2024-08-19.pdf).
9.  Įvertinus Pagrindine sutartimi ketinamų tvarkyti asmens duomenų pobūdį, apimtį, kontekstą bei tikslus, Valdytojas paslaugų pirkimo dokumentuose gali numatyti papildomas technines ir organizacines priemones, kurios užtikrintų pavojų atitinkančio lygio saugumą.
10. Tvarkytojas taip pat įsipareigoja padėti Valdytojui užtikrinti Valdytojo pareigų pagal Reglamento (ES) 2016/679 32 straipsnį vykdymą, teikdamas inter alia Valdytojui informaciją apie technines ir organizacines priemones, kurias Tvarkytojas jau įgyvendino, kartu su visa kita informacija, reikalinga Valdytojui įvykdyti Valdytojo pareigas.

V SKYRIUS
KITŲ DUOMENŲ TVARKYTOJŲ PASITELKIMAS

11. Tvarkytojas Duomenų tvarkymui neturi teisės pasitelkti kito tvarkytojo ar pagalbinio tvarkytojo (toliau – Subtvarkytojas) be išankstinio rašytinio Valdytojo sutikimo, jeigu šis nėra nurodytas šio Susitarimo 1 priede. 
12. Tuo atveju, jei Tvarkytojas pageidauja pasitelkti Subtvarkytoją, Tvarkytojas pateikia Valdytojui rašytinį prašymą, nurodydamas tokio Subtvarkytojo pavadinimą, adresą, kontaktinį asmenį ir detalų aprašymą, kokioms funkcijoms vykdyti Tvarkytojas ketina pasitelkti Subtvarkytoją. Valdytojas neprivalo pagrįsti atsisakymo leisti pasitelkti Subtvarkytoją. Tuo atveju, jei Valdytojas nepateikia atsakymo į Tvarkytojo prašymą, laikoma, kad Duomenų valdytojas nesutinka su Subtvarkytojo pasitelkimu. Tuo atveju, jei Valdytojas pritaria Subtvarkytojo pasitelkimui, Tvarkytojas į sutartį, sudaromą su Subtvarkytoju, įtraukia sąlygas, analogiškas šio Susitarimo nuostatoms.
13. Tvarkytojas yra visiškai atsakingas už bet kokį Subtvarkytojo padarytą Reglamento (ES) 2016/679, įstatymų, kitų teisės aktų, šio Susitarimo pažeidimą Valdytojo atžvilgiu.


VI SKYRIUS
DUOMENŲ PERDAVIMAS Į TREČIĄSIAS VALSTYBES ARBA 
TARPTAUTINĖMS ORGANIZACIJOMS

14. Tvarkytojas ir / arba jo pasitelkti Subtvarkytojai Duomenis gali perduoti už Europos Ekonominės Erdvės ribų į trečiąsias valstybes (toliau – Trečiosios valstybės) ar tarptautinėms organizacijoms tik gavęs Valdytojo rašytinius nurodymus ir laikantis Reglamento (ES) 2016/679 V skyriaus reikalavimų.
15. Jei Duomenis Trečiosioms valstybėms ar tarptautinėms organizacijoms reikia perduoti pagal Europos Sąjungos ar jos valstybės narės teisės aktus, kurių turi laikytis Tvarkytojas, nors Valdytojas nedavė nurodymų Tvarkytojui tai atlikti, Tvarkytojas informuoja Valdytoją apie šį teisinį reikalavimą prieš Duomenų perdavimą, nebent teisės aktai draudžia perduoti tokią informaciją.
16. Tvarkytojas be Valdytojo dokumentais įformintų nurodymų arba be konkretaus reikalavimo pagal Europos Sąjungos ar jos valstybės narės teisės aktus negali pagal šį Susitarimą:
16.1. perduoti Duomenis valdytojui ar duomenų tvarkytojui Trečiojoje valstybėje ar tarptautinėje organizacijoje;
16.2.  perduoti Duomenų tvarkymą Subtvarkytojui Trečiojoje valstybėje;
16.3. leisti, kad Tvarkytojas Duomenis tvarkytų Trečiojoje valstybėje.

VII SKYRIUS
PAGALBA VALDYTOJUI

17. Atsižvelgdamas į Duomenų tvarkymo pobūdį, Tvarkytojas, kiek tai įmanoma, padeda Valdytojui tinkamomis techninėmis ir organizacinėmis priemonėmis įvykdyti Valdytojo prievoles atsakyti į prašymus naudotis duomenų subjekto teisėmis, nustatytomis Reglamento (ES) 2016/679 III skyriuje.
18. Tvarkytojas, atsižvelgdamas į tvarkymo pobūdį ir Tvarkytojui prieinamą informaciją, esant Valdytojo prašymui, taip pat padeda bei teikia prašomą informaciją Valdytojui:
18.1. rengiant pranešimą Valstybinei duomenų apsaugos inspekcijai apie Duomenų saugumo pažeidimą;
18.2. rengiant pranešimą duomenų subjektui apie Duomenų saugumo pažeidimą;
18.3. atliekant numatytų Duomenų tvarkymo operacijų poveikio duomenų apsaugai vertinimą.

VIII SKYRIUS
PRANEŠIMAS APIE DUOMENŲ SAUGUMO PAŽEIDIMĄ

19. Tvarkytojas, sužinojęs apie Duomenų saugumo pažeidimą arba incidentą, dėl kurio gali įvykti Duomenų saugumo pažeidimas, nepagrįstai nedelsdamas, bet ne vėliau kaip per 24 val. nuo sužinojimo, visais atvejais praneša Valdytojui ir raštu pateikia turimą šio Susitarimo 20 punkte nurodytą informaciją.
20. Susitarimo 17 punkte nurodyta Tvarkytojo pareiga padėti Valdytojui pranešti kompetentingai priežiūros institucijai apie Duomenų pažeidimą reiškia, kad Tvarkytojas privalo Valdytojui pateikti bent jau šią toliau išvardintą informaciją:
20.1. trumpą Duomenų incidento arba pažeidimo apibūdinimą;
20.2. paveiktų Duomenų aprašymą (asmens duomenų kategorijos (rūšys), susiję su pažeidimu; ar Duomenys, įvykus incidentui, buvo viešai prieinami; ar dėl incidento gali kilti pavojus asmenų saugumui ar sveikatai; ar incidento paveikti Duomenys buvo užšifruoti, ar jiems buvo taikomos kitos techninės apsaugos priemonės, jei tokia informacija žinoma ir koks paveiktų asmens Duomenų subjektų, susijusių su incidento arba pažeidimu, kiekis (skaičius));
20.3. incidento arba pažeidimo aprašymą (laikas arba laikotarpis, kurį incidentas tęsėsi; incidento tipas (bylų ar įrenginių praradimas ar pagrobimas, utilizavimas prieš tai neištrynus duomenų, duomenų atskleidimas žinomiems adresatams, duomenų paviešinimas, duomenų pakeitimas, sunaikinimas ar prieigos apribojimas, priešlaikinis duomenų sunaikinimas);
20.4. Duomenų buvimo vieta (pvz., kompiuteryje, mobiliajame įrenginyje, tinkle, laikmenoje);
20.5. kur įvyko neleistina prieiga (pas Tvarkytoją viduje ar išorėje, pvz., pas pasitelktus Subtvarkytojus);
20.6. incidento arba pažeidimo priežastis (klaida ar tyčiniai veiksmai);
20.7. kokios tikėtinos, galimos incidento arba pažeidimo pasekmės;
20.8. priemonės, kurių ėmėsi ar siūlo imtis Valdytojas dėl Duomenų incidento ar pažeidimo, įskaitant, jei reikia, priemones, skirtas sušvelninti galimą neigiamą pažeidimo poveikį.

VIII SKYRIUS
DUOMENŲ TRYNIMAS IR GRĄŽINIMAS

21. Pasibaigus Duomenų tvarkymo paslaugų teikimui, Tvarkytojas privalo nemokamai grąžinti visus Duomenis Valdytojui ir ištrinti esamas kopijas, nebent Duomenis reikia saugoti pagal Europos Sąjungos ar jos valstybės narės teisės aktus arba atskirus susitarimus su Valdytoju.
22. Valdytojo atskiru prašymu Tvarkytojas per 30 dienų nuo šio Susitarimo nutraukimo (nutrūkimo, pabaigos) įsipareigoja atsiųsti Valdytojui raštišką patvirtinimą, kad visi Duomenys buvo grąžinti ir jokių Duomenų pas Tvarkytoją neliko.

IX SKYRIUS
TVARKYTOJO AUDITAS IR TIKRINIMAS

23. Tvarkytojas Valdytojui suteikia visą informaciją, reikalingą įrodyti, kad laikomasi Reglamento (ES) 2016/679 28 straipsnyje ir Susitarime nustatytų pareigų, ir sudaro sąlygas bei padeda atlikti Valdytojui ar kitam Valdytojo įgaliotam auditoriui auditą, įskaitant patikrinimus vietoje.
24. Tvarkytojas turi suteikti priežiūros institucijoms, kurios pagal galiojančius teisės aktus turi prieigą prie Valdytojo ir Tvarkytojo įrenginių, arba atstovams, veikiantiems tokių priežiūros institucijų vardu, prieigą prie Tvarkytojo fizinių priemonių ar atlikti kitus priežiūros institucijų nurodytus veiksmus auditui ar kitam patikrinimui atlikti. Šalys turi kompetentingų priežiūros institucijų prašymu pateikti šiame Susitarime nurodytą informaciją, įskaitant auditų rezultatus.

X SKYRIUS
BAIGIAMOSIOS NUOSTATOS

25. Šis Susitarimas įsigalioja nuo jo pasirašymo dienos ir galioja tol, kol:
25.1. pasibaigia ar nutraukiama prieš terminą Pagrindinė sutartis;
25.2.  atskiru Valdytojo pranešimu Tvarkytojas informuojamas apie šio Susitarimo nutraukimą.
26. Valdytojas turi teisę nutraukti šį Susitarimą ir Pagrindinę sutartį, jeigu Tvarkytojas iš esmės arba nuolat pažeidžia Susitarimą arba savo įsipareigojimus pagal Reglamentą (ES) 2016/679. Esminiais šio Susitarimo pažeidimais laikytinas Tvarkytojo elgesys, pažeidžiantis šio Susitarimo reikalavimus, nurodytus 4.1, 6, 8, 10, 13 punktuose, taip pat 16–18 bei 22 punktuose. 
27. Jei Duomenų tvarkymo paslaugų teikimas yra nutraukiamas, o Duomenys šio Susitarimo nustatyta tvarka ištrinami arba grąžinami Valdytojui,  Susitarimas gali būti nutrauktas bet kuriai Šaliai pateikus rašytinį pranešimą.
28. Nedarant poveikio jokioms Reglamento (ES) 2016/679 nuostatoms, Tvarkytojui pažeidus pareigas pagal šį Susitarimą, Valdytojas gali nurodyti Tvarkytojui laikinai sustabdyti Duomenų tvarkymą, kol pastarasis laikysis šio Susitarimo arba Susitarimas bus nutrauktas. Tvarkytojas nedelsdamas informuoja Valdytoją, jei dėl kokios nors priežasties jis negali vykdyti Susitarimo.
29. Tvarkytojo atsakomybei, kuri kilo dėl Tvarkytojo tyčios ar didelio neatsargumo, netaikomi jokie atsakomybės ribojimai. 
30. Atsiradus nesutapimams tarp Susitarimo sąlygų ir kitų tarp Šalių sudarytų susitarimų, įskaitant Pagrindinę sutartį bei papildomus susitarimus (išskyrus, kai Šalys aiškiai raštu susitarė kitaip ir pasirašė tokį susitarimą), kurie buvo sudaryti arba turėjo būti sudaryti po šio Susitarimo sudarymo dienos, bus taikomos šio Susitarimo nuostatos.
31. Kiekviena Šalis paskiria asmenį, atsakingą už šio Susitarimo vykdymą ir nurodo kontaktinius duomenis, kuriais kita Šalis komunikuos pranešdama apie Duomenų saugumo pažeidimus, duomenų subjektų prašymus ir kitą informaciją, susijusią su Duomenų tvarkymu pagal šį Susitarimą.
32. Visi ginčai, kylantys dėl šio Susitarimo vykdymo, pakeitimo ar nutraukimo, bus sprendžiami derybų būdu.
33. Tuo atveju, jeigu Šalys nepasiekia sutarimo dėl ginčo išsprendimo derybų būdu, ginčas sprendžiamas Pagrindinėje sutartyje numatytoje jurisdikcijoje ir pagal numatytą taikytiną teisę.
34. Šio Susitarimo nuostatos neatleidžia Tvarkytojo nuo jo pareigų, prievolių ir įsipareigojimų, kurie taikomi Tvarkytojui pagal Reglamentą (ES) 2016/679.

XI SKYRIUS
ŠALIŲ REKVIZITAI, PARAŠAI


Valdytojo vardu:                                                                                                  Tvarkytojo vardu:
Direktorius _________________
	





Susitarimo dėl asmens duomenų tvarkymo
1 priedas


INFORMACIJA APIE ASMENS DUOMENŲ TVARKYMĄ

	Paslaugų teikimo sutarties, kurios pagrindu tarp Šalių susiklosto  Duomenų  tvarkymo
teisiniai santykiai, pavadinimas, data ir numeris 

	2026-__ Šiaulių regiono atliekų tvarkymo ir atsiskaitymo sistemos („Asmilis“ ir „Mokesta“) priežiūros ir aptarnavimo, duomenų bazės analitikos ir modifikavimo paslaugų viešojo pirkimo – pardavimo sutartis Nr. ___(Pagrindinė sutartis).

	Duomenų tvarkymo tikslas (-ai)
	Pagrindinės sutarties vykdymas. 


	Duomenų kategorijos (rūšys)
	 - vardas (-ai), pavardė (-ės),
 - asmens kodas / gimimo data,
 - gyvenamosios vietos adresas;
 - tel. Nr., el. pašto adresas, banko sąskaitos Nr.; 
 - kiti duomenys, kurie būtini vykdant Pagrindinę sutartį: _________ 	Comment by Aušra  Būtautaitė: Ar dar kokie nors asmens duomenys tvarkomi? Jeigu ne, šią eilutę ištrinti. Jeigu taip, konkrečiai nurodyti, kokie dar asmens duomenys bus  tvarkomi vykdant sutartį. 


	Duomenų subjektų kategorijos
	VšĮ Šiaulių regiono atliekų tvarkymo centro darbuotojai,
VšĮ Šiaulių regiono atliekų tvarkymo centro klientai

	Atliekami	Duomenų tvarkymo veiksmai
	Duomenų rinkimas, naudojimas, peržiūra, keitimas, saugojimas, naikinimas.

	Duomenų tvarkymo (saugojimo)
laikotarpis
	24 mėn.

	Tvarkytojo	pasitelktų
Subtvarkytojų sąrašas (jei žinomi šio Susitarimo sudarymo metu)
	

	Duomenų tvarkymo vieta (nurodoma, jei Duomenis Tvarkytojas arba jo pasitelktas Subtvarkytojas planuoja perduoti į kitas nei Europos  ekonominės erdvės valstybes)
	

	Valdytojo		paskirtas		atsakingas asmuo[footnoteRef:1]	(ir	jo	kontaktiniai [1:  Už Susitarimo vykdymą bei komunikaciją su Tvarkytoju Duomenų saugumo klausimais. ] 

duomenys).
	 Rinkliavos administravimo poskyrio vadybininkė Viktorija Kuzmickė, Pramonės g. 15-71, Šiauliai, +370 655 91685, v.kuzmicke@sratc.lt

	Tvarkytojo		paskirtas		atsakingas asmuo[footnoteRef:2]	(ir	jo	kontaktiniai [2:  Už Susitarimo vykdymą bei komunikaciją, pranešant apie Duomenų saugumo pažeidimus, Duomenų subjektų prašymus ir kitą informaciją, susijusią su Duomenų tvarkymu pagal šį Susitarimą. ] 

duomenys)
	_____________________________ 



1

